Source: https://moshulsf.wordpress.com/2012/08/18/cronica-unei-demiteri-anuntate-ziua-17-citeste-si-da-mai-departe-va-mai-aduceti-aminte/
Timestamp: 2017-06-25 19:13:26+00:00

Document:
CRONICA UNEI DEMITERI ANUNȚATE : Ziua 17 – „Citește și dă mai departe!” Vă mai aduceți aminte? | Moshul SF
CRONICA UNEI DEMITERI ANUNȚATE : Ziua 17 – „Citește și dă mai departe!” Vă mai aduceți aminte?	18
Astăzi, câteva spicuiri din presa online, ca o dovadă că – dacă guvernanții stau cu mâinile în sân – societatea civilă începe să se miște!!!
«TE RUGĂM SĂ DAI MAI DEPARTE !!!
„În ultimele zile, sute de cetățeni au fost audiați pentru că au participat la referendumul din 29 iulie. Investigațiile pentru posibilele fraude comise s-au făcut cu încalcarea normelor de procedură penală, în lipsa oricăror mijloace de probă, în mod abuziv și nelegal și constituie un demers periculos pentru democrația din România.
În aceste condiții, așa cum a anunțat cu câteva zile în urmă, FACIAS va acorda consiliere juridică gratuită tuturor persoanelor care au făcut obiectul unor anchete penale. În acest sens, pe site-ul www.facias.org a fost postat un model de plângere penală prin care aceștia se pot îndrepta împotriva denunțătorului pentru săvârșirea infracțiunii de denunț calomnios și se pot constitui parte civilă obligând persoana în cauză să plătească despăgubiri.”
DESCARCĂ DE AICI MODELUL DE PLÂNGERE PENALĂ:
http://facias.org/?p=1486 »
(Sursa: www.causes.com)
Cum pot Ponta și Antonescu să-i scoată din joc pe Kovesi și Morar
« Evenimentele din ultimele zile, în care procurorii Parchetului General și cei ai DNA s-au aflat în centrul atenției publice în urma unei ample anchete desfășurate în mediul rural cu privire la felul în care s-a votat la referendumul din 29 iulie, au condus la o revenire pe tapet a subiectului schimbării din funcție a procurorului general Laura Codruța Kovesi și a procurorului șef al DNA, Daniel Morar, ambii aflați, de altfel, în afara mandatelor pentru care au fost numiți și conducând structurile Procuraturii cu delegație. Articolul 54 alineatul 4 din legea 303/2004 privind statutul judecătorilor și procurorilor, prevede că revocarea procurorilor din funcțiile de conducere cele mai înalte se face de președintele României la propunerea ministrului Justiției, care se poate sesiza și din oficiu, cu avizul Consiliului Superior al Magistraturii. Kovesi și Morar pot fi revocați, potrivit legii menționate, în trei situații. Prima este cazul în care nu mai îndeplinesc una dintre condițiile necesare pentru numirea în funcția de conducere (nu ne aflăm în această situație). A doua este cea în care se aplică o sancțiune disciplinară (această procedură este una de durată, o sancțiune neputând fi aplicată decât de CSM). În fine, o a treia situație – și în care scandalul „Referendumul” se poate foarte lesne încadra – se regăsește la litera b) a articolului 51 alineatul 2 din lege: „în cazul exercitării necorespunzătoare a atribuțiilor manageriale privind organizarea eficientă, comportamentul și comunicarea, asumarea responsabilităților și aptitudinile manageriale”. Așadar, Kovesi și Morar pot fi revocați în situația în care Victor Ponta, ca ministru interimar al Justiției, se sesizează „din oficiu” și propune revocarea lor președintelui interimar Crin Antonescu. Pentru ca procedura să fie îndeplinită, este nevoie însă și de un aviz al CSM, care deși este consultativ, este obligatoriu a fi dat. Într-o atare situație, știute fiind pozițiile CSM din ultima perioadă, când Consiliul s-a manifestat vădit împotriva USL, e de presupus că CSM ar amâna acordarea avizului, cel puțin până la eventuala întoarcere a lui Traian Băsescu la Cotroceni (ultimul cuvânt aparține, cum am arătat, președintelui). De altfel, CSM a anunțat deja că se va întruni abia pe 22 august pentru a discuta demisia Monei Pivniceru (stabilirea datei de 22 august trebuie privită în contextul în care pe 21 august este așteptat un verdict din partea Curții Constituționale în privința referendumului). Pe de altă parte, dacă Ponta și Antonescu ar vrea să-i înlăture pe Kovesi și Morar „indiferent de consecințe”, posibila opoziție a CSM poate fi eliminată printr-o ordonanță de urgență care să modifice legea 303/2004. Posibila OUG ar putea fi emisă în două variante: una „hard”, în care avizul CSM ar fi eliminat cu totul, și una „soft”, în care Consiliului i s-ar acorda un termen legal pentru emiterea avizului, în cazul nerespectării respectivului termen, ministrul Justiției putând continua procedura revocării. »
(Sursa: A.M.PRESS)
« Prin Fan Curier, cu AVB 58775519, avocata Mihaela Angheluş şi profesorul american de origine română Ioniţă Romulus, semnatar al Cartei 77, analist politic timp de 30 de ani în New York şi membru al United Press Internaţional, au depus o plângere penală împotriva preşedintelui suspendat Traian Băsescu.
Plângerea a fost trimisă la Procurorul general Laura Codruţa Kovesi şi, prin această cerere, se solicită „instrumentarea cu maximă celeritate” întrucât „pe perioada suspendării, preşedintele nu beneficiază de nici un fel de imunitate”.
Principalele capete de acuzare din această plângere vizează încălcarea prevederilor art. 52 alin 1 şi 3 din Legea 3/2000, privind organizarea şi desfăşurarea referendumului, art. 2 din Legea nr. 14/2003 a partidelor politice, art. 36 din Constituţia României privind „Dreptul la vot”, art. 54 din Constituţia României, privind „Fidelitatea faţă de ţară”, art. 80 din Constituţia României, privind „Rolul Preşedintelui”.
Prezentăm mai jos textul integral al plângerii, aşa cum a fost redactat de către semnatari:
Împotriva numitului BĂSESCU TRAIAN – preşedinte suspendat – fiul lui Elena şi Dumitru, cetăţean român, născut la data de 04.11.1951 în localitatea Murfatlar, domiciliat în Bucureşti , sector 1, Vila Lac 3, pentru săvîrşirea infracţiunilor de:
– Trădare, Art. 155 – Cod penal (Fapta cetăţeanului român sau a persoanei fără cetăţenie, domiciliată pe teritoriul statului român, de a intra în legătură cu o putere sau cu o organizaţie străină ori cu agenţi ai acestora, în scopul de a suprima sau ştirbi unitatea şi indivizibilitatea, suveranitatea sau independenţa statului, prin acţiuni de provocare de război contra ţării sau de înlesnire a ocupaţiei militare străine, ori de subminare economică sau politică a statului, ori de aservire faţă de o putere străină, sau de ajutare a unei puteri străine pentru desfăşurarea unei activităţi duşmănoase împotriva siguranţei statului, se pedepseşte cu detenţiune pe viaţă sau cu închisoare de la 15 la 25 de ani şi interzicerea unor drepturi. )
– Atentat care pune în pericol siguranţa statului, Art. 160 – Cod penal (Atentatul săvârşit contra vieţii, integrităţii corporale ori sănătăţii unei persoane care îndeplineşte o activitate importantă de stat sau altă activitate publică importantă, în împrejurări care fac ca fapta să pună în pericol siguranţa statului, se pedepseşte cu detenţiune pe viaţă sau cu închisoare de la 15 la 25 de ani şi interzicerea unor drepturi.)
– Atentat contra unei colectivităţii, Art. 161 – Cod penal (Atentatul săvârşit contra unei colectivităţi prin otrăviri în masă, provocare de epidemii sau prin orice alt mijloc, de natură să slăbească puterea de stat, se pedepseşte cu detenţiune pe viaţă sau cu închisoare de la 15 la 25 de ani şi interzicerea unor drepturi.)
– Propagandă în favoarea statului totalitar, Art. 166 – Cod penal (Propaganda în vederea instaurării unui stat totalitar, săvârşită prin orice mijloace, în public, se pedepseşte cu închisoare de la 6 luni la 5 ani şi interzicerea unor drepturi. Propaganda constă în răspândirea, în mod sistematic, sau în apologia unor idei, concepţii sau doctrine cu intenţia de a convinge şi de a atrage noi adepţi.)
– Acţiuni împotriva ordinii constituţionale, Art. 1661 – Cod penal (Întreprinderea oricărei acţiuni pentru schimbarea prin acţiuni ilegale şi prin violenţă a ordinii constituţionale sau a caracterului naţional, suveran, independent, unitar şi indivizibil al statului român se pedepseşte cu închisoare de la 5 la 15 ani şi interzicerea unor drepturi.)
– Complot, Art. 167 – Cod penal (Iniţierea sau constituirea unei asociaţii sau grupări în scopul săvârşirii vreuneia dintre infracţiunile prevăzute în art. 155-163, 165 şi 1661, ori aderarea sau sprijinirea sub orice formă a unei astfel de asociaţii sau grupări se pedepseşte cu detenţiune pe viaţă sau cu închisoare de la 15 la 25 de ani şi interzicerea unor drepturi.)
– Comunicarea de informaţii false, Art. 1681 – Cod penal (Comunicarea sau răspândirea, prin orice mijloace, de ştiri, date sau informaţii false ori de documente falsificate, dacă prin aceasta se pune în pericol siguranţa statului, se pedepseşte cu închisoare de la unu la 5 ani.)
– Ameninţare, Art. 193 – Cod penal (Fapta de a ameninţa o persoană cu săvârşirea unei infracţiuni sau a unei fapte păgubitoare îndreptate împotriva ei, a soţului ori a unei rude apropiate, dacă este de natură să o alarmeze, se pedepseşte cu închisoare de la 3 luni la un an sau cu amendă, fără ca pedeapsa aplicată să poată depăşi sancţiunea prevăzută de lege pentru infracţiunea care a format obiectul ameninţării.
Acţiunea penală se pune în mişcare la plângerea prealabilă a persoanei vătămate. Împăcarea părţilor înlătură răspunderea penală.)
– Şantaj, Art. 194 – Cod penal (Constrângerea unei persoane, prin violenţă sau ameninţare, să dea, să facă, să nu facă sau să sufere ceva, dacă fapta este comisă spre a dobândi în mod injust un folos, pentru sine sau pentru altul, se pedepseşte cu închisoare de la 6 luni la 5 ani.
– Înşelăciune, Art. 215 – Cod penal (Inducerea în eroare a unei persoane, prin prezentarea ca adevărată a unei fapte mincinoase sau ca mincinoasă a unei fapte adevărate, în scopul de a obţine pentru sine sau pentru altul un folos material injust şi dacă s-a pricinuit o pagubă, se pedepseşte cu închisoare de la 6 luni la 12 ani.
– Ultraj, Art. 239 – Cod penal (Ameninţarea săvârşită nemijlocit sau prin mijloace de comunicare directă contra unui funcţionar public care îndeplineşte o funcţie ce implică exerciţiul autorităţii de stat, aflat în exerciţiul funcţiunii ori pentru fapte îndeplinite în exerciţiul funcţiunii, se pedepseşte cu închisoare de la 6 luni la 2 ani sau cu amendă.
– Abuz în serviciu contra intereselor publice, Art. 248 – Cod penal (Fapta funcţionarului public, care, în exerciţiul atribuţiilor sale de serviciu, cu ştiinţă, nu îndeplineşte un act ori îl îndeplineşte în mod defectuos şi prin aceasta cauzează o tulburare însemnată bunului mers al unui organ sau al unei instituţii de stat ori al unei alte unităţi din cele la care se referă art. 145 sau o pagubă patrimoniului acesteia se pedepseşte cu închisoare de la 6 luni la 5 ani.)
– Abuz în serviciu în formă calificată, Art. 2481 – Cod penal (Dacă faptele prevăzute în art. 246, 247 şi 248 au avut consecinţe deosebit de grave, se pedepsesc cu închisoare de la 5 la 15 ani şi interzicerea unor drepturi.)
– Purtare abuzivă, Art. 250 – Cod penal (Întrebuinţarea de expresii jignitoare faţă de o persoană, de către un funcţionar public în exerciţiul atribuţiilor de serviciu, se pedepseşte cu închisoare de la o lună la un an sau cu amendă.
– Trafic de influenţă, Art. 257 – Cod penal (Primirea ori pretinderea de bani sau alte foloase ori acceptarea de promisiuni, de daruri, direct sau indirect, pentru sine ori pentru altul, săvârşită de către o persoană care are influenţă sau lasă să se creadă că are influenţă asupra unui funcţionar pentru a-l determina să facă ori să nu facă un act ce intră în atribuţiile sale de serviciu, se pedepseşte cu închisoare de la 2 la 10 ani.
– Asocierea pentru săvârşirea de infracţiuni, Art. 323 – Cod penal (Fapta de a se asocia sau de a iniţia constituirea unei asocieri în scopul săvârşirii uneia sau mai multor infracţiuni, altele decât cele arătate în art. 167, ori aderarea sau sprijinirea sub orice formă a unei astfel de asocieri, se pedepseşte cu închisoare de la 3 la 15 ani, fără a se putea depăşi pedeapsa prevăzută de lege pentru infracţiunea ce intră în scopul asocierii.
– Instigare publică şi apologia infracţiunilor, Art. 324 – Cod penal (Fapta de a îndemna publicul prin grai, scris sau prin orice alte mijloace, de a nu respecta legile, ori de a săvârşi fapte ce constituie infracţiuni, se pedepseşte cu închisoare de la 3 luni la 3 ani, fără a se putea depăşi pedeapsa prevăzută de lege pentru infracţiunea la săvârşirea căreia s-a instigat.
(De asemenea,) pentru încălcarea :
şi solicităm trimiterea sa în judecată pentru a răspunde penal. » (Citiți restul materialului aici.)
ȘI NU UITAȚI: INDIFERENT CE-AR PRETINDE DICTATORUL ȘI SLUGILE SALE,

References: Articolul 54
 CSM 
 CSM 
 CSM 
 CSM 
 CSM